**Esență**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Esență

Pleacă vara de la noi

nelăsând în urma-i multe,

mai puțini copaci pe munte,

puține flori, mulți mărăcini,

pescari mai mulți, pești mai puțini,

și mult gunoi!

Parcă-s prea puține ploi,

prea multe mașini pe drum,

sunt parcă mai puține-albine

pe-al florilor suav parfum,

și-un vânt purtând mereu cu sine

mirosul de gunoi!

Pleacă vara de la noi

nelăsând în urma-i multe,

păduri cu mai puțini copaci,

parcă și mai mulți săraci

și nimeni care să-i asculte,

dar mult gunoi!